Girokopter-ongeluk: Vlieënier se naam bekendDie wrak. Foto: SAPD Kol. Ronel Otto, woordvoerder van die polisie, het gesê die girokopter het omstreeks 18:20 Sondag by Ashanti Lodge sowat 30 km van Lephalale op die Thabazimbi-pad neergestort. “Die girokopter het glo ŉ boom getref voor dit op die grond geval en in vlamme uitgebars het.” Otto het gesê die vlieënier en sy passasier is op die toneel dood. Die vlieënier is intussen geïdentifiseer as die 46-jarige Delon du Plessis. “Sy passasier se naam kan nog nie bekend gemaak word nie aangesien al sy naasbestaandes nog nie van sy dood in kennis gestel is nie.” Die Burgerlugvaartowerheid sal die ongeluk ondersoek.